હું શરતીપણાને તોડવા માટે વારંવાર કહેતો હોવ છું. મારાં દરેક વિડીઓ ક્લિપનાં અંતે એક લાઈન લખેલી હોય છે Discover Your Own Truth – તમારું સત્ય જાતે શોધો. અને એકમાત્ર તે જ તમને બંધન મુક્ત કરી શકશે, હું તેમ ઘણીવાર કહેતો હોવ છું. પણ મને ઘણી વખત પૂછવામાં આવતું હોય છે કે મારા મત મુજબ શરતીપણું એટલે ખરેખર શું છે? અને શા માટે મારે મારું સત્ય શોધવું જ પડે અને શું મને મારો ધર્મ કે ભગવાન મુક્તિ પ્રદાન ન કરી શકે? આ પોસ્ટ દ્વારા હું તમને દુનિયા જોવાનો એક નુતન દ્રષ્ટિકોણ મળે તે માટે મદદ કરવાની આશા રાખું છું.